Cätlin Mägi

Cätlin Mägi (varem Cätlin Jaago; sündinud 7. aprillil 1979 Märjamaal) on eesti pärimusmuusik ja kultuurikorraldaja.

Elulugu
Mägi on pillimänguga tegelenud alates 1986. aastast, kui ta õppis Märjamaa Muusika- ja Kunstikoolis klaverit ja plokkflööti. 2000. aastal õppis ta Norras Telemargi Ülikooli traditsiooniliste kunstide osakonnas Raulandis parmupillimängu. Pärast Viljandi Kultuurikolledžisse astumist hakkas ta süvendatult tegelema pärimusmuusikaga. 2002. aastal lõpetas ta Viljandi Kultuurikolledži rahvamuusika eriala.Viljandi Kultuuriakadeemia muusika õppekava vilistlased 

Cätlin Mägi on mitmes koolis (mh Viljandi Kultuuriakadeemias ja Eesti Pärimusmuusika Keskuses) õppejõud ja kursuste juhendaja. Cätlin Mäe käe all saab õppida torupilli, parmupilli, flööti ning pärimusmuusika teoreetilisi aineid nagu noodistamine ja analüüs. Ta on teinud pärimusmuusika lugudele seadeid ja juhendanud selliseid ansambleid nagu Vägilased, RO:TORO, Torupilli Jussi Trio. 

Eesti pärimusmuusikast on Cätlin Mägi uurinud just vanemat pillimuusika repertuaari. Oma uurimuse on ta teinud torupilli- ja parmupillilugude taasesitamisest.

Cätlin Mägi on Eesti Pärimusmuusika Keskuse veebilehe "Pärimusmuusika Noodikogu" autor-koostaja. Sinna on koondatud juba üle 400 pilliloo, repertuaarist võib leida lugusid vanadelt pillimeestelt üle Eesti ja lugude juures on ka tänapäeva esitajate videod ja salvestised. 

Cätlin on TÜ Viljandi kultuuriakadeemia veebipõhise torupilli õppematerjali "Torupilli Meistriklass" autor. See on virtuaalne torupilliõpik, mis koosneb 28 õppevideost, mis on metoodiliselt üles ehitatud. Samalt leheküljelt leiab ka üle saja torupilliloo koos noodi ja videoga. Ta on taastanud ühe rikkaima repertuaariga traditsioonilise torupillimängija Juhan Maakeri (Torupilli Jussi) repertuaari, noodistades ja analüüsides kõik tema 33 lugu, õppinud neid tänapäeva torupilliga mängima ning välja andnud kogumiku "Paras paar: Cätlin Mägi & Torupilli Juss" (2020). 2003. aastast korraldab ta Viljandi Hansapäevade raames rahvusvahelist torupillilaagrit.

2011. aastal ilmus temalt kogumik "Eesti parmupill". See hõlmab eesti- ja ingliskeelset raamatut, noodiraamatut ning CD-d. Seal on kogu parmupillitraditsioon, mida arhiividest ja muuseumidest leida võib: ajalugu, pillimehed, fotod, pillid, mänguõpetused, noodimaterjal ja lood traditsioonilistelt esitajatelt.

2022. aastast mängib ta ansamblites :RO:TORO, Aparaat (Tiit Kikas ja Cätlin Mägi), Torupilli Jussi Trio, Ju-Ju (Dj+Cätlin Mägi). Ta on muusikuna osalenud rohkem kui 40 CD-plaadi tegemisel. Ainuüksi Inglismaal on ansambel RO:TORO andnud üle 50 kontserdi.

Soolokavaga "Mu pill parmupill" esineb ta festivalidel üle maailma. Ta on üles astunud maailmamuusika festivalil "Womex 2019".

Cätlin Mägi oli 2011. aasta koolinoorte laulupeol üliõpilaste juhendaja ja mitme loo torupillisolist. Veel on ta andnud Eesti koolides sadu kontserte, mille raames ta on tutvustanud pärimuspille ja -muusikat.

2018. aastal jõudis ta konkursi "Vabariigi pillimees" finaali. 2019. aastal pääses ta Eesti Laulu poolfinaali oma looga "Parmumäng".

 Looming 
 Muusik ansamblites ja projektides 
 2019 üldtantsupeo "Minu arm" ansamblis osalemine
 2018–... duo Cätlin Mägi & Jaan Pehk
 2018–... soolokava "Mu pill parmupill"
 2017 noorte tantsupeo "Mina jään" ansamblis osalemine
 2015–... ansambel Ju-Ju (DJ+Cätlin Mägi Trad.instruments)
 2015–... ansambel Jew’s Harp Group (Est/Fin)
 2014 üldtantsupeo "Puudutus" ansamblis osalemine
 2013–... ansambel Aparaat (Tiit Kikas ja Cätlin Mägi)
 2013–... Torupilli Jussi Trio (Eeva Talsi, Karoliina Kreintaal, Cätlin Mägi)
 2009–... Jaan Tätte ja ansambel Udupasun
 2009–2012 tantsuetendus "Tantsumasin"
 2007–... ansambel Rütmiallikal
 2006–2011 Liisi Koikson ja ansambel Elletuse
 2005–... ansambel Trio-Tinger-Tanger (Norra/Eesti)
 2004–... ansambel RO:TORO
 200 –... esinemised koos jutuvestja Piret Pääriga
 2000–2011 ansambel Vägilased

 Muusik albumitel 
 2022 Uued pillilood pärimusmuusikas, "Torupilli teeots" koos Jaan Jaagoga
 2022 "Uni" Orelipoiss (viled, taustalaul, parmupill)
 2022 "Püha on maa" tantsupeo CD (flööt, torupill, parmupillid, vilepill)
 2020 "Paras paar" Torupilli Juss ja Cätlin Mägi (torupill)
 2019 "Minu arm" tantsupeo CD (flööt, torupill, parmupillid, vilepill)
 2018 "Kirjad ääremaalt" ansambel Revals (torupill)
 2018 "Mu pill parmupill" (parmupillid, looper ja efektiplokid)
 2016 "Regijoon" Celia Roose, (parmupill)
 2013 "Mengin nagu taevatitt!" ansambel Torupilli Jussi Trio (torupill, laul, parmupill, pikkvile)
 2012 "Äratund" Jaan Tätte ja Udupasun (laul, flöödid, viled, kaherealine lõõts, torupill)
 2012 "Päevalodja" Anu Taul (vile, flööt)
 2012 "Vägilased" kogumik 3 CD-d
 2011 "Selle maa lood" XI noorte tantsupidu 2011 (torupill, viled, parmupill)
 2011 "Wabariigi polka" ansambel RO:TORO (torupill, parmupill, pikkvile)
 2010 "Oh laulgem südamest" TTÜ Akadeemiline meeskoor (torupill, laul)
 2010 "Tuulevaiksel ööl" Marko Matvere, Liisi Koikson, Maarja-Liis Ilus, Jaan Tätte ja Udupasun (laul, flöödid, viled, torupill)
 2010 "Kes Aias?" ansambel Vägilased (laul, torupill, parmupill, viled, flööt)
 2010 "Laul jookseb ehenna" Liisi Koikson ja Elletuse (laul, flööt, vile)
 2010 "Soolo" Cätlin Jaago (torupill, parmupill, pikkvile)
 2009 "Sõit Sõõrule" erinevad esitajad (laul)
 2009 "Tulemine" Jaan Tätte ja ansambel Udupasun (laul, flöödid, viled, 2-realine lõõts, torupill)
 2008 "Handi hullus" ansambel RO:TORO (torupill, pikkvile, vile)
 2008 "Estonian traditional music 2008" kogumik, ansambel Vägilased, Elletuse, Rütmiallikal ja RO:TORO
 2007 "Estonian traditional music 2007" kogumik, ansambel Vägilased ja RO:TORO
 2007 "Helletused" Liisi Koikson ja ansambel Elletuse (flöödid, torupill, laul)
 2007 Eesti improvisatsioonid "Saksofon" (ansambel RO:TORO, torupill)
 2006 "Engi Aig" Anu Taul (vile, flööt)
 2006 "Estonian traditional music 2006" kogumik, ansambel Vägilased ja RO:TORO
 2005 "Estonian Bagpipe" ansambel RO:TORO (torupill, pikkvile, vile)
 2005 ansambel Vägilased CD "Ema õpetus" (flööt, viled, torupill, parmupill, laul)
 2005 "Estonian traditional music 2005" kogumik, ansambel Vägilased ja RO:TORO
 2004 ansambel Vägilased CD "Väga ilusad" (flööt, viled, torupill, parmupill, laul)
 2004 ansambel "Tuulemaa" (flööt, torupill)
 2003 "Tähetüdar" Anu Taul ja Mulgimaa laulud (flööt, torupill, viled, parmupill)
 2003 "Šoti laulud Šoti klubis" ansambel Kukerpillid (flööt, vile, torupill)
 2003 "Igal pillil oma viis" Raplamaa noored rahvapillimängijad (torupill)
 2002 "Pärimusmuusika lõikuspidu" kogumik
 2002 "Sabbatum" ansambel Rondellus (torupill)
 2002 "Untsakad 10" ansambel Untsakad (vile, torupill)
 2001 "Cätlin Jaago in bagpipe tradition" (torupill, parmupill)
 2001 "Estonian traditional music 2001" kogumik
 2001 "Kui mina alles noor veel olin" kogumikplaat (torupill)
 2000 "Eluvee Allikal" Asta Iisak (torupill)
 2000 ansambel Untsakad "Tütarlaps merimeeste kõrtsis" (vile, torupill)
 1995 ansambel Untsakad "Nuur ma olli, ull ma olli…" kogumik (torupill)
 1993 "Roheline" Rütmi ja liikumisõpetuse metoodiline juhend (flööt)

 Muusik lavastustes, eriprojektides 
 2019 üldlaulu- ja tantsupeol tantsupeo ansambliliige
 2018–2019 ballett "Katariina I" Tauno Aints ja Toomas Edur, torupilli- ja kandlemängija
 2017–2018 Eesti Rahvapillide näitus Brüsseli pillimuuseumis. Tutvustamas rahvapille, Torupilli Jussi Trioga
 2017 XII noorte laulu- ja tantsupeol tantsupeo ansambliliige
 2015 üldlaulu- ja tantsupeol tantsupeo ansambliliige
 2011 "Suur maalritöö", Ugala teater – flöödipartiide salvestised
 2009 tantsuetendus "Tantsumasin", Eesti Pärimusmuusika Keskus – muusika, tantsija
 2001 "Unistus Mallorcast", Ugala teater – muusik
 1999–2000 "Naiste naljad, meeste mängud" – muusik

 Kontsertide ja eriprojektide muusikaline kujundaja 
 2022 "Ой у лузі червона калина" / "Minu verev lodjapuu, mu süda" - Eesti Pärimusmuusika Keskus (torupill)
 2019 "Piret Päär ja Rahvapillimehed" muusikaline kujundaja
 2019 Piret Päär ja Cätlin Mägi "Tuurile August Pulstiga" muusikaline kujundaja
 2019 moeetendus "Oma mood" muusikaline kujundaja
 2018 Etnokulpide auhinnagala muusikaklippide looja ja kujundaja
 2017 Viljandi Pärimusmuusika Festivali juubelikontserdi "Alguses oli Alle-aa" produtsent (muusikaline kujundaja, kava kokkupanija, videoklippide koostaja)
 2017 ansambel RO:TORO ja Šoti torupillimängija Finlay MacDonaldi kontserdikava ettevalmistus
 2016 Torupilli Jussi Trio ja Schönbergi kvartett, projekti produtsent ja muusikaline kujundaja
 2015 Mark Soosaare dokumentaalfilmi "Hülgepüük" muusikaline kujundaja
 2014 kontserdikava "Torupilli Juss on meiega"
 2011 kontserditurnee "Sõnade ja sõrmedega" muusikaline kujundaja
 2010 Eesti Pärimusmuusika Keskuses korraldatud jõuluetenduse "Jõuluootus muinasjuttude ja muusikaga" muusikaline kujundaja
 2009 Viljandi pärimusmuusika festivali kontserdiprogramm "Kummardus torupillile". Soolokontsert, kus tegi jutuvestjana kaasa Piret Päär
 2008 üleeuroopaline tervishoiuministrite assamblee Tallinnas, Pirita kloostri varemetes toimunud performance
 2008 tantsuetenduse "Omaenese ukseni" muusikaline kujundaja
 2004–2011 ansambel Vägilased loominguline juht, lugude arranžeerija
 2004–... ansambli RO:TORO loominguline juht, lugude arranžeerija

 Albumite muusikaline kujundaja 
 2020 "Paras paar" Torupilli Juss ja Cätlin Mägi (torupill)
 2018 "Mu pill parmupill" Cätlin Mägi sooloalbum
 2013 "Mengin nagu taevatitt!" ansambel Torupilli Jussi Trio, välja andnud ansambel Torupilli Jussi Trio
 2011 "Wabariigi polka" ansambel RO:TORO, välja andnud RO:TORO / Hitivabrik OÜ
 2010 "Kes aias?" ansambel Vägilased, välja andnud ansambel Vägilased
 2010 "Soolo" Cätlin Jaago, välja andnud Cätlin Jaago
 2008 "Estonian traditional music 2008" välja andnud Eesti Pärimusmuusika Keskus
 2008 ansambel RO:TORO CD "Handi Hullus" välja andnud Fääri saarte plaadifirma TUTL
 2005 ansambel Vägilased CD "Ema õpetus" välja andnud ansambel Vägilased
 2005 ansambel RO:TORO CD "RO:TORO" välja andnud Fääri saarte plaadifirma TUTL
 2001 sooloplaat "Cätlin Jaago In Bagpipe Tradition" välja andnud Cätlin Jaago

 Kirjutisi 
 Eesti torupilli ja parmupilli sämplite projektis muusik 2022-2023
 Veebipõhise torupilli õpiku "Torupilli Meistriklass" (28 video) koostaja ja autor (2022)
 Veebipõhise torupilli repertuaari "Torupilli Meistriklass" (üle 100 loo) koostaja ja autor (2022)
 99 pärimusmuusika pilliloo õppevideote produtseerimine veebilehele "Pärimusmuusika Noodikogu" (2022)
 77 pärimusmuusika pilliloole saate helifailide (nii aeglases kui kiires tempo) produtseerimine (2022)
 Torupilli Juss ja Cätlin Mägi "Paras paar" 2020 kogumiku autor ja koostaja (Viljandi-Tartu)
 Pärimusmuusika noodikogu 7. vihiku "Hiiumaa torupillimängija Juhan Maaker ehk Torupilli Juss" (2019) autor (Viljandi-Tartu)
 Pärimusmuusika noodikogu 5. vihiku "Kuusalu pillilood" (2019) autor (Viljandi-Tartu)
 Laulumängude kogumiku "Laulumängud lastele" autor Janne Suits (2018), noodigraafik
 Laulumängude kogumiku "Õnnõkõn siin tsõõrin olla" autor Meelika Hainsoo (2018), noodigraafik
 Pärimusmuusika noodikogu 4. vihiku "Vana-Võromaa pillilood" (2018) konsultant ja noodigraafik (Viljandi-Tartu)
 Pärimusmuusika noodikogu 3. vihiku "Mulgimaa pillilood" (2018) autor (Viljandi-Tartu)
 Pärimusmuusika noodikogu 2. vihiku "Otto Hiiop, Kristjan Joakit" (2017) konsultant (Viljandi-Tartu)
 Tutvustavad torupilli- ja parmupillivideod Pilliportaalis (2017)
 Pärimusmuusika noodikogu 1. vihiku (2016) autor (Viljandi-Tartu)
 Artikkel rahvusvahelises torupilliajakirjas Chanter (2015) - The Estonian Bagpipe (torupill), autor
 Parmupill. Noodiraamat + mänguõpetus (2015, Viljandi), autor
 2014–... Pärimusmuusika noodikogu www.folk.ee/noodikogu autor
 "Pärimuslikud laulumängud lastele" (2014, Viljandi), autor Janne Suits, noodigraafik
 Eesti parmupill / Estonian Jew’s harp (2011, Tartu), autor ja koostaja
 Raamat "Eesti Rahvapille" (2008) kaasautor Jaago, Cätlini artiklid: Torupill, parmupill, pikkvile, plokkflööt

 Tunnustus 
 2022 Eesti Kultuurkapitali aastapreemia: pärimusmuusika õppevideote ja digitaalsete õppematerjalide tegemise eest
 2022 Eesti Kultuurkapitali tunnustuspreemia torupilli töörühma eestvedamise eest
 2022 Eesti Kultuurkapitali Viljandimaa ekspertgrupi tunnustuspreemia "Vana parmupilli- ja torupillikultuuri väärtustaja - selle uurija ja tooja tänapäeva inimesteni"
 2019 Eesti Kultuurkapitali pärimuskultuuri aastapreemia
 2018 "Aasta tegu erialaraamatukogus 2018", Eesti Raamatukoguhoidjate Ühing
 2018 aasta rahvamuusik, Eesti rahvatantsu ja rahvamuusika selts
 2018 aasta parim album "Mu pill parmupill", Etnokulbid 2018
 2017 II preemia konkursil Saja-aastane ÖÖ looga "Sookraakadi"
 2010 aasta parim album: "Tulemine" Jaan Tätte ja Udupasun
 2007 Kultuurkapitali stipendium "Ela ja sära"
 2022 Mooste Elohelü konkursil Cätlin Mägi & TÜ VKA torupilliõpilased 3 preemiat: Mooste Elühelü preemia "Leidlik mõte", Viljandi pärimusmuusika festivali eripreemia ja Eesti Rahvaluule Arhiivi eripreemia

 Tegevus kultuurikorraldajana 
 2022 pärimusmuusika konkursi "Vabariigi pillimees" žürii liige
 2022 16. oktoober "Torupillipäev Riidajal: Tauli torupill 50" korraldusmeeskonnas
 2022 TUNE projekti Viljandi Intensive Weeki peakorraldaja
 2022–... Eesti Folkloorinõukogu torupilli töörühma liige
 2022 Viljandi kultuuriakadeemia esindaja rahvusvahelises projektis TUNE, Kreeka
 2019–... The International Jew's Harp Society (Rahvusvaheline Parmupilliühing) nõukogu liige
 2019 TÜ VKA Viljandi Kultuuriakadeemia pärimusmuusikute lõpukontserdi komisjoni liige
 2019 H. Elleri nim Muusikakooli pärimusmuusikute lõpukontserdi komisjoni esimees
 2019 osalemine TÜ VKA magistriõppekava "Kultuuripärandi loovrakendused" koostamise toimkonnas
 2019 osalemine žüriiliikmena Eesti Folkloorinõukogu poolt välja antud pärimuskultuuri auhinna "PäKu" ja "Toetugi" väljaselgitamisel
 2018–... põhjamaades pärimusmuusikat õpetavate kõrgkoolide võrgustiku Nordtrad esindaja Eestist
 2018 pärimusmuusika konkursi "Võistumängimine" žürii liige
 2018 TÜ VKA Viljandi Kultuuriakadeemia pärimusmuusikute lõpukontserdi komisjoni esimees
 2018 H. Elleri nim Muusikakooli pärimusmuusikute lõpukontserdi komisjoni esimees
 2017 ETV saatesarjas "Pärimuzoon" parmupilli tutvustamine
 2016 kursus "Puhkpill pärimusmuusikas" korraldaja ja koolitaja
 2014–... MTÜ Eesti Pärimusmuusika Keskus liige
 2014 konverentsi "Oma Lugu" korraldustoimkonna liige
 2014–... Eesti parmupillifestivalide korraldustoimkonna liige
 2013 pärimusmuusika konkursi "Võistumängimine"
 2010 festivali "Regilaul uues kuues" (Türi) žürii liige
 2009–... TÜ VKA muusikaosakonna nõukogu liige
 2009–2019 A. Pulsti õpistu õppekolleegiumi liige
 2009–2019 pärimusmuusikat õppivatele ja mängivatele noortele suunatud võistumängimise korraldustoimkonna liige
 2008–2019 Eesti Pärimusmuusika Keskuse loomenõukogu liige
 2008–2018 EMTA ja TÜ VKA ühismagistriõppekava koostamise toimkonna liige
 2008–... TÜ VKA esindamine Eesti Folkloorinõukogu liikmena
 2008–2012 Eesti ETNO õppekolleegiumi liige
 2007–... Eesti Pärimusmuusika Keskuse korraldatud koolikontsertidel eesti rahvapillide tutvustamine
 2003–2012 Viljandis toimunud Hansapäevade torupillilaagri kunstiline juht ja õpetaja

 Isiklikku 
Cätlin Mägil on Silver Sepaga tütar Emma (2005) ning Marko Mägiga tütar Klara (2012) ja poeg Ludvig (2016). Marko Mägiga abiellus ta 31. detsembril 2012.Viljandi Jaani kiriku aja leht, lk 8.

Viited

 Välislingid 
 Cätlin Mägi koduleht
 Torupilli Meistriklass
 Pärimusmuusika noodikogu
 Pärimusmuusik ja jutuvestja lähevad kontserttuurile
 http://www.sakala.ajaleht.ee/?id=370565

Kategooria:Eesti rahvamuusikud
Kategooria:Eesti flötistid
Kategooria:Eesti muusikapedagoogid
Kategooria:Viljandi maakonna kultuurikorraldajad
Kategooria:Viljandi maakonna muusikapedagoogid
Kategooria:Viljandi maakonna muusikud
Kategooria:Viljandi kultuuriakadeemia õppejõud
Kategooria:Tartu Ülikooli Viljandi kultuuriakadeemia vilistlased
Kategooria:Tartu Ülikooli õppejõud
Kategooria:Sündinud 1979